Document ID: 32019R1781

Reference:
25.10.2019
HU
Az Európai Unió Hivatalos Lapja
L 272/74
A BIZOTTSÁG (EU) 2019/1781 rendelete
(2019. október 1.)
az elektromos motorokra és a frekvenciaváltókra vonatkozó környezettudatos tervezési követelményeknek a 2009/125/EK európai parlamenti és tanácsi irányelv szerinti megállapításáról, a 641/2009/EK rendeletnek a tömszelence nélküli önálló keringetőszivattyúkra és a termékbe beépített tömszelence nélküli keringetőszivattyúkra vonatkozó környezettudatos tervezési követelmények tekintetében történő módosításáról és a 640/2009/EK bizottsági rendelet hatályon kívül helyezéséről
(EGT-vonatkozású szöveg)
AZ EURÓPAI BIZOTTSÁG,
Tekintettel az Európai Unió működéséről szóló szerződés 114. cikkére,
Tekintettel az energiával kapcsolatos termékek környezettudatos tervezésére vonatkozó követelmények megállapítási kereteinek létrehozásáról szóló, 2009. október 21-i 2009/125/EK európai parlamenti és tanácsi irányelvre (1) és különösen annak 15. cikke (1) bekezdésére,
mivel:
(1)
A 2009/125/EK irányelv értelmében a Bizottság köteles megállapítani azon, energiával kapcsolatos termékek környezettudatos tervezésének követelményeit, amelyek az unióbeli eladások száma és a kereskedelem volumene szempontjából jelentősek, amelyek nagy hatást gyakorolnak a környezetre, és amelyek környezetre gyakorolt hatása túlzott költségek nélkül nagymértékben javítható.
(2)
A Bizottság által a 2009/125/EK irányelv 16. cikke (1) bekezdésének alkalmazásában kidolgozott, a környezettudatos tervezésre vonatkozó munkaterv (a COM(2016) 773 bizottsági közlemény (2)) meghatározza a 2016 és 2019 közötti időszakra vonatkozó környezettudatos tervezési és energiahatékonysági címkézési keretrendszer prioritásait. A környezettudatos tervezésre vonatkozó munkaterv meghatározza azokat az energiával kapcsolatos termékcsoportokat, amelyek elsőbbséget élveznek az előkészítő tanulmányok készítése és a végrehajtási intézkedések elfogadása, valamint a 640/2009/EK bizottsági rendelet (3) felülvizsgálata szempontjából.
(3)
A munkatervben foglalt intézkedések révén a becslések szerint 2030-ban több mint 260 TWh teljes éves végsőenergia-megtakarítás érhető el, ami az üvegházhatásúgáz-kibocsátás megközelítőleg évi 100 millió tonnával való csökkentésének felel meg. Az elektromos motorok a munkatervben felsorolt termékcsoportok egyikét képviselik, a 2030-ra érvényes becslések szerint 10 TWh végleges éves energiamegtakarítás mellett.
(4)
A Bizottság az elektromos motorokra vonatkozó környezettudatos tervezési követelményeket a 640/2009/EK rendeletben állapította meg, és említett rendelet értelmében a Bizottságnak mind a motorok, mind a frekvenciaváltók vonatkozásában elért technológia fejlődés fényében felül kell vizsgálnia a szóban forgó rendeletet.
(5)
A Bizottság a 640/2009/EK rendelet 7. cikke szerint felülvizsgálta a 640/2009/EK rendeletet, és elemezte az elektromos motorok és frekvenciaváltók műszaki, környezeti és gazdasági szempontjait. E felülvizsgálatot az Unió és harmadik országok érdekelt és érdeklődő feleinek szoros együttműködésével hajtotta végre. Eredményeit nyilvánosan közzétette, és a 2009/125/EK irányelv 18. cikke alapján létrehozott konzultációs fórum elé terjesztette.
(6)
A felülvizsgálatról készült tanulmány szerint az elektromos motorral hajtott rendszerek az Unióban termelt villamos energia körülbelül felét használják. A becslések szerint 2015-ben az elektromos motorok 1 425 TWh elektromos energiát alakítottak mechanikai energiává és hővé, ami 560 Mt CO2-ekvivalens kibocsátásnak felel meg. Ez az érték várhatóan 2020-ra körülbelül 1 470 TWh-ra, 2030-ra pedig körülbelül 1 500 TWh-ra emelkedik.
(7)
A felülvizsgálat úgyszintén kimutatta, hogy a frekvenciaváltók nagy mennyiségben kerülnek forgalomba az Unió piacán, szerepük van a motorok fordulatszámának szabályozásában és a motorrendszerek energiahatékonyságának növelésében, felhasználási fázisú energiafogyasztásuk pedig az összes életciklusfázis legjelentősebb környezeti szempontja. 2015-ben a frekvenciaváltók a hálózatból származó elektromos energiából 265 TWh mennyiséget alakítottak át a meghajtott alkalmazáshoz megfelelő frekvenciájú elektromos energiává; ez 105 Mt CO2 kibocsátásnak felel meg. Ez az érték várhatóan 2020-ra körülbelül 380 TWh-ra, 2030-ra pedig körülbelül 570 TWh-ra emelkedik.
(8)
A felülvizsgálat azt mutatja, hogy a 640/2009/EK rendelet 2020-ra évente 57 TWh-t, 2030-ra pedig évente 102 TWh-t takarítana meg. A nevezett rendelet rendelkezéseinek fenntartása mellett ezek a megtakarítások továbbra is megvalósulnak.
(9)
E motorhajtású rendszerek energiahatékonyságának költséghatékony javítására számottevő további lehetőség áll rendelkezésre. Ennek egyik költséghatékony módja a motorok energiahatékonyságának növelése, beleértve a 640/2009/EK rendelet hatálya alá nem tartozó motorokat, valamint az energiahatékony frekvenciaváltók használatát. Ez azt jelenti, hogy az elektromos motorokra vonatkozó környezettudatos tervezési követelményeket ki kell igazítani és a frekvenciaváltókra is megfelelő környezettudatos tervezési követelményeket kell meghatározni, hogy teljes mértékben kihasználhatók legyenek a költséghatékony energiahatékonyság elérésére kínált lehetőségeik.
(10)
A környezettudatos tervezésre vonatkozó követelményeknek magukban kell foglalniuk a termékinformációs követelményeket is, amelyek segítenek a potenciális vásárlóknak a legmegfelelőbb döntések meghozatalában, és megkönnyítik a tagállamok számára a piacfelügyeleti tevékenységeket.
(11)
Számos motor más termékekbe van beépítve. A költséghatékony energiamegtakarítás maximumra növelése érdekében e rendeletet az ilyen motorokra is alkalmazni kell, feltéve, hogy a hatékonyságukat külön lehet vizsgálni.
(12)
Az e rendelet hatálya alá tartozó és e rendelet alkalmazásában jelentősként meghatározott termékek környezetvédelmi jellemzői közül a használat közbeni energiafogyasztást indokolt lényeges paraméternek tekinteni.
(13)
Az elektromos motorokat számos különböző típusú termékben használják, mint például szivattyúk, ventilátorok vagy szerszámgépek, és számos különböző üzemi körülmények között alkalmazzák őket. A motorral működtetett rendszerek energiafelhasználása csökkenthető, ha a változó sebességgel és terheléssel alkalmazott motorok frekvenciaváltókkal vannak felszerelve, ugyanakkor utóbbiakra is önálló minimális energiahatékonysági követelmények vonatkoznak. Rögzített sebességű (állandó terhelésű) alkalmazások esetében a frekvenciaváltó további költségeket és energiaveszteségeket okoz. Ezért a frekvenciaváltók használatának kötelezővé tétele nem szükséges e rendelet alapján.
(14)
Az elektromos motorok és frekvenciaváltók energiafogyasztását olyan meglévő, költséghatékony, nem saját fejlesztésű műszaki megoldások útján célszerű javítani, amelyek csökkentik e motorok beszerzésének és üzemeltetésének együttes költségét.
(15)
A környezettudatos tervezés követelményeinek az elektromos motorokra és frekvenciaváltókra vonatkozó energiahatékonysági követelményeket az egész Unióban harmonizálni kell, ezáltal hozzájárulva a belső piac zavartalan működéséhez és elősegítve a termékek környezetvédelmi teljesítményének javítását.
(16)
A gyártóknak elegendő időt kell hagyni, hogy szükség esetén újratervezhessék vagy módosíthassák termékeiket. Az időzítést úgy kell alakítani, hogy az elektromos motorok vagy frekvenciaváltók működőképességére gyakorolt negatív hatások a lehető legkisebbek legyenek. Figyelembe kell venni a gyártók, köztük a kis- és középvállalkozások költségeire gyakorolt hatásokat, valamint garantálni, hogy a rendelet időben elérje céljait.
(17)
Várhatóan növelni fogja a teljes termékciklusra vetítve kisebb környezeti hatással járó elektromos motorok és frekvenciaváltók piaci részesedését, ha a 640/2009/EK rendelet hatálya alá eddig nem tartozó motorokra, azaz a kisebb és nagyobb motorokra, valamint a frekvenciaváltókra is kiterjednek majd a környezettudatos tervezés követelményei, a nemzetközi szabványokhoz és a technológiai fejlődéshez igazított minimális energiahatékonysági követelményekkel egyetemben. Ennek évente 10 TWh további becsült nettó villamosenergia-megtakarítást kell eredményeznie, valamint 2030-ra évi 3 Mt CO2-egyenértékkel kell csökkentenie az üvegházhatást okozó gázok nettó kibocsátását, a további intézkedések elmaradása esetén fennálló helyzettel összehasonlítva.
(18)
Bár a közepes feszültségű motorok környezeti hatásai relevánsak, egyelőre nem létezik osztálybesorolás az 1 000 V-nál nagyobb névleges feszültségű elektromos motorok energiahatékonyságára vonatkozóan. Amint az ilyen osztálybesorolás kialakul, újra kell értékelni a közepes feszültségű motorokra vonatkozó minimális követelmények megállapításának lehetőségét.
(19)
Bár a búvármotorok környezeti hatásai relevánsak, jelenleg nem létezik olyan vizsgálati szabvány, amely meghatározza e motorok energiahatékonysági osztálybesorolását. Amint az ilyen vizsgálati szabvány és osztálybesorolás kialakul, újra kell értékelni a búvármotorokra vonatkozó minimális követelmények megállapításának lehetőségét.
(20)
A Bizottság körforgásos gazdaságról (4), illetve a környezettudatos tervezési munkatervről szóló közleménye (5) hangsúlyozza a környezettudatos tervezési keretek alkalmazásának fontosságát az erőforrás-hatékonyabb és körkörös gazdaság felé tett elmozdulás támogatása érdekében. Ezért ez a rendelet előírja, hogy a pótalkatrészként szállított motorokat adott időszakra mentesíteni kell, a rendelet hatálybalépése előtt forgalomba hozott motorokat tartalmazó termékek javítási költségeinek csökkentése vagy javíthatatlanság esetén a korai selejtezés elkerülése érdekében. Ennek célja, hogy elkerülje azt a problémát, amely bekövetkezik, ha a végfelhasználó számára felmerülő aránytalan költségek nélkül lehetetlen volna a nem megfelelő motor megfelelőre cserélése. Ha az ilyen motorok olyan termékek javítására szolgálnak, amelyek esetében más környezettudatos tervezési rendeletek különös rendelkezéseket tartalmaznak a motorokra vonatkozóan a pótalkatrészek rendelkezésre állásáról, akkor ezek a különös rendelkezések elsőbbséget élveznek e rendelet pótalkatrészekről szóló rendelkezéseivel szemben.
(21)
Különösen olyan helyzetekben például, ahol a biztonság, funkcionalitás vagy aránytalanul magas költségek forognak kockán, bizonyos motorokat vagy frekvenciaváltókat mentesíteni kell a hatékonysági követelmények alól. Mindazonáltal e rendeletnek ki kell terjednie az ilyen termékekre a termékinformációs követelmények, mint például az életciklus végén történő szétszerelésre, újrahasznosításra vagy ártalmatlanításra vonatkozó vagy a piacfelügyeleti szempontból hasznos információk vonatkozásában.
(22)
A releváns termékparamétereket megbízható, pontos és megismételhető módszerekkel kell meghatározni. E módszereknek figyelembe kell venniük a legkorszerűbb elismert módszereket, beleértve – amennyiben rendelkezésre állnak – az 1025/2012/EU európai parlamenti és tanácsi rendelet (6) I. mellékletében felsorolt európai szabványügyi szervezetek által elfogadott harmonizált szabványokat is.
(23)
Az S1, S3 vagy S6 üzemtípus meghatározásához megfelelő szabvány az IEC 60034-1:2017. Az „Ex-eb” fokozott biztonságú motorok és egyéb robbanásbiztos motorok meghatározásához megfelelő szabvány az IEC/EN 60079-7:2015, az IEC/EN 60079-31:2014 és az IEC/EN 60079-1:2014.
(24)
A 2009/125/EK irányelv 8. cikkének (2) bekezdése értelmében ebben a rendeletben meg kell határozni az alkalmazandó megfelelőségértékelési eljárásokat.
(25)
A termékek megfelelőségét a termék forgalomba hozatalakor vagy üzembe helyezésekor kell igazolni, de nem mindkét esetben.
(26)
A megfelelőség ellenőrzésének megkönnyítése érdekében a gyártóknak, az importőröknek vagy a meghatalmazott képviselőknek a 2009/125/EK irányelv IV. és V. mellékletében említett műszaki dokumentációban rendelkezésre kell bocsátaniuk az e rendeletben meghatározott követelményekkel kapcsolatos információkat.
(27)
E rendelet hatékonyságának növelése és a fogyasztók védelme érdekében meg kell tiltani azoknak a termékeknek a forgalomba hozatalát és üzembe helyezését, amelyeknek a teljesítménye a bejelentett paraméterek javítása érdekében automatikusan változik a vizsgálati körülmények között.
(28)
Az ellenőrző vizsgálat elvégzésének megkönnyítése érdekében lehetővé kell tenni, hogy a piacfelügyeleti hatóságok a nagyobb motorokat megvizsgálják, vagy azok vizsgálatát megfigyeljék a gyártó telephelyén vagy más hasonló helyszínen.
(29)
Az e rendeletben megállapított, jogi erővel bíró követelményeken túl meg kell határozni a 2009/125/EK irányelv I. melléklete 3. része 2. pontjának megfelelően az elérhető legjobb technológiákra vonatkozó referenciaértékeket, hogy a termék teljes életciklusára vetített környezeti teljesítményével kapcsolatos, az e rendelet hatálya alá tartozó információk széles körben és könnyen hozzáférhetők legyenek.
(30)
E rendelet felülvizsgálata során fel kell mérni az abban foglalt rendelkezések megfelelőségét és hatékonyságát a kitűzött célok elérése szempontjából. A felülvizsgálatot úgy kell időzíteni, hogy elegendő időt biztosítson valamennyi rendelkezés végrehajtására és a piacra gyakorolt hatás megmutatkozására.
(31)
Ezért 640/2009/EK rendeletet hatályon kívül kell helyezni.
(32)
A kazánba beépített keringetőszivattyúkra vonatkozó környezettudatos tervezési követelményeket a 641/2009/EK bizottsági rendelet (7) rögzíti. Annak biztosítása érdekében, hogy műszaki élettartamuk során javíthatóak legyenek azok a beszerelt kazánok, amelyek keringetőszivattyúja meghibásodik, a meglévő kazánokhoz pótalkatrészként biztosított keringetőszivattyúkra vonatkozóan az említett rendeletben foglalt mentességet ki kell terjeszteni.
(33)
Az e rendeletben előírt intézkedések összhangban vannak a 2009/125/EK irányelv 19. cikkének (1) bekezdése alapján létrehozott bizottság véleményével,
ELFOGADTA EZT A RENDELETET:
1. cikk
Tárgy
Ez a rendelet az elektromos (beleértve a más termékekbe beépített) motorok és frekvenciaváltók forgalomba hozatala vagy üzembe helyezése során alkalmazandó környezettudatos tervezési követelményeket állapítja meg.
2. cikk
Hatály
(1)
Ez a rendelet a következő termékekre vonatkozik:
a)
indukciós elektromos motorok kefék, kommutátorok, csúszógyűrűk illetve a rotorral való elektromos csatlakozások nélkül, 50 Hz-es, 60 Hz-es vagy 50/60 Hz-es szinuszos feszültségen történő működésre méretezve, amelyek:
i.
kettő, négy, hat vagy nyolc pólusúak,
ii.
névleges feszültségük (U
N) 50 V feletti és maximális értéke 1 000 V;
iii.
névleges kimenő teljesítményük (P
N) 0,12 kW-tól 1 000 kW-os maximális értékig terjed;
iv.
mért értékeik a terhelés alatti folyamatos üzemhez tartoznak;
v.
közvetlen hálózati működésre méretezettek;
b)
a 3 fázisú bemenettel rendelkező frekvenciaváltók, amelyek:
i.
az a) pontban említett egy motorral való működtetésre vonatkozó minősítéssel rendelkeznek, a motor 0,12–1  000 kW névleges kimenőteljesítmény-tartományán belül;
ii.
névleges feszültségük 100 V feletti és maximális értéke 1 000 V;
iii.
csak egy váltakozó feszültségű kimenettel rendelkeznek.
(2)
Az I. melléklet 1. szakaszában, valamint 2. szakaszának (1), (2), (5)–(11) és (13) pontjában rögzített követelmények az alábbi motorokra nem vonatkoznak:
a)
egy adott termékbe (például fogaskerekes áttételbe, szivattyúba, ventilátorba vagy kompresszorba) teljesen beépített motorok, és amelyek energiateljesítményét nem lehet a terméktől függetlenül vizsgálni, még ideiglenes végső árnyékolással és hajtáslánc-csapágyazással sem; a motornak közös alkotóelemeken (leszámítva a csatlakozóelemeket, mint például csavarokat) kell osztoznia a meghajtott egységgel (például tengely vagy ház) és nem szabad oly módon tervezni, hogy teljesen elválasztható legyen a meghajtott egységtől és függetlenül működhessen. Az elválasztás következményeképpen a motornak működésképtelenné kell válnia;
b)
olyan beépített frekvenciaváltóval (kompakt meghajtó) rendelkező motorok, amelyek energiateljesítményét nem lehet a frekvenciaváltótól függetlenül vizsgálni;
c)
olyan beépített fékkel rendelkező motorok, amelyek a belső motorszerkezet szerves részét képezik és a motor hatékonyságának vizsgálatakor nem lehet őket sem eltávolítani, sem külön áramforrásról táplálni;
d)
kizárólag a következő körülmények között való üzemre tervezett és kialakított motorok:
i.
ha a tengerszint feletti magasság a 4 000 métert meghaladja;
ii.
ha a környezeti hőmérséklet a 60 °C-ot meghaladja;
iii.
ha a legnagyobb üzemi hőmérséklet a 400 °C-ot meghaladja;
iv.
ha a környezeti hőmérséklet a – 30 °C-nál alacsonyabb; vagy
v.
ha a termékbe belépő hűtővíz hőmérséklete 0 °C alatt vagy 32 °C felett van;
e)
kifejezetten a teljes mértékben folyadékba merülve való üzemre tervezett motorok;
f)
a 2009/71/Euratom tanácsi irányelv (8) 3. cikkében meghatározott, a nukleáris létesítmények biztonságára vonatkozó minősítéssel rendelkező motorok;
g)
kifejezetten bányászatra tervezett és tanúsított robbanásbiztos motorok a 2014/34/EU európai parlamenti és tanácsi irányelv (9) I. mellékletének 1. pontjában meghatározottak szerint;
h)
vezeték nélküli vagy akkumulátorral működő berendezések motorjai;
i)
kézi berendezések motorjai, amelyek súlyát kézzel tartják meg a működtetés során;
j)
a működtetés során kézi vezérlésű, mobil berendezésekben lévő motorok;
k)
mechanikus kommutátorokkal rendelkező motorok;
l)
Teljesen zárt, nem szellőztetett (TENV) motorok;
m)
2029. július 1. előtt forgalomba hozott, a 2022. július 1. előtt forgalomba hozott termékekbe épített azonos motorokat helyettesítő és kifejezetten így forgalmazott motorok;
n)
többsebességes motorok, azaz több tekercseléssel vagy kapcsolható tekercseléssel rendelkező motorok, amelyek különböző számú pólust és sebességet biztosítanak;
o)
kifejezetten elektromos járművek vontatására tervezett motorok.
(3)
Az I. melléklet 3. szakaszában, valamint 4. szakaszának (1), (2), (5)–(10) pontjában rögzített követelmények az alábbi frekvenciaváltókra nem vonatkoznak:
a)
olyan, termékekbe beépített frekvenciaváltók, amelyek energiateljesítményét nem lehet a terméktől függetlenül vizsgálni, mivel az erre irányuló kísérlet működésképtelenné tenné a frekvenciaváltót vagy a terméket;
b)
a 2009/71/Euratom tanácsi irányelv 3. cikkében meghatározott, a nukleáris létesítmények biztonságára vonatkozó minősítéssel rendelkező VSD-k;
c)
regeneratív frekvenciaváltók;
d)
szinuszos bemeneti árammal működő frekvenciaváltók.
3. cikk
Fogalommeghatározások
E rendelet alkalmazásában:
1.
„elektromos motor” vagy „motor”: olyan eszköz, amely az elektromos bemenő teljesítményt forgási sebességgel és forgatónyomatékkal rendelkező forgó mozgás formájában jelentkező mechanikai kimenő teljesítménnyé alakítja át, olyan tényezőktől függően, mint a tápfeszültség frekvenciája és a motor pólusainak száma;
2.
„frekvenciaváltó” (VSD): olyan áramátalakító, amely az elektromos motor tápáramát folyamatosan változó frekvenciájú és feszültségű bemeneti árammá alakítja át a motor számára oly módon, hogy a motor leadott teljesítménye megfeleljen a (motor által hajtott) terhelés forgatónyomaték–fordulatszám jelleggörbéjének. E körbe tartozik a tápáramellátás és a motor közé csatlakoztatott összes elektronikai berendezés, ideértve olyan kiegészítő berendezéseket, mint a védőberendezések, a transzformátorok és a segédberendezések;
3.
„energiahatékonyság”: a motor mechanikai kimeneti teljesítményének az aktív elektromos bemeneti teljesítményhez viszonyított aránya;
4.
„pólus”: a motor forgó mágneses mezőjével előállított északi vagy déli pólust jelenti, és a motor pólusainak teljes száma határozza meg az alapsebességét;
5.
„folyamatos üzemű működés”: azt jelenti, hogy képes a névleges teljesítményen történő folyamatos működésre a meghatározott szigetelési hőmérsékleti osztályon belüli hőmérséklet-emelkedés mellett, a szabványokban rögzített S1, S3 >=80 % vagy S6 >= 80 % üzemtípusként meghatározva;
6.
„fázis”: az elektromos tápáramellátás típusa;
7.
„tápáramellátás” vagy „elektromos tápáramellátás”: az elektromos hálózatból vételezett villamos energia;
8.
„mechanikus kommutátorokkal működő motor”: olyan motor, amelyben egy mechanikus eszköz megfordítja az áram irányát;
9.
„vezeték nélküli vagy akkumulátorral működő berendezés”: olyan készülék, amely akkumulátorról kap energiaellátást, így rendeltetés szerinti funkcióját tápcsatlakozás nélkül is be tudja tölteni;
10.
„kézi berendezés”: olyan hordozható készülék, amely arra készült, hogy rendeltetésszerű használat során kézben tartsák;
11.
„kézi vezérlésű berendezés”: nem közúti mozgó berendezés, amelyet rendeltetésszerű használat során a felhasználó mozgat vagy vezérel;
12.
„teljesen zárt, nem szellőztetett (TENV) motor”: olyan motor, amelyet ventilátor nélküli működésre terveztek, és amely a disszipált hőt túlnyomórészt természetes szellőzéssel vagy sugárzással adja le a teljesen zárt motorfelületen;
13.
„regeneratív frekvenciaváltó”: olyan frekvenciaváltó, amely képes a terhelésből energiát visszanyerni és azt a tápáramellátásba visszatáplálni, vagyis a motor fékezésekor 180° +/–20°-os fáziseltolódást idéz elő a bemeneti áram és a bemeneti feszültség között;
14.
„szinuszos bemeneti árammal működő frekvenciaváltó”: olyan frekvenciaváltó, amelynek bemeneti árama szinuszhullám alakú, teljes felharmonikus tartalma pedig 10 % alatt van;
15.
„fékmotor”: olyan elektromechanikus fékegységgel felszerelt motor, amely a motor tengelyére tengelykapcsoló közbeiktatása nélkül fejti ki hatását;
16.
„»Ex-eb« fokozott biztonságú motor”: robbanásveszélyes atmoszférában való használatra szánt és a szabványok szerint „Ex-eb” tanúsítvánnyal rendelkező motor;
17.
„egyéb robbanásbiztos motor”: robbanásveszélyes atmoszférában való használatra szánt, és a szabványok szerint „Ex-ec”, „Ex-tb”, „Ex-tc”, „Ex-db” vagy „Ex-dc” tanúsítvánnyal rendelkező motor;
18.
a frekvenciaváltó „vizsgálati terhelése”: az a vizsgálati célokra használt elektromos eszköz, amely meghatározza a kimeneti áramot és a cos fi kimeneti fáziseltolódási tényezőt;
19.
„egyenértékű modell”: olyan modell, amelynek a megadandó műszaki információk szempontjából releváns műszaki jellemzői azonosak, de amelyet ugyanazon gyártó, importőr vagy meghatalmazott képviselő más modellként és másik modellazonosítóval ellátva hoz forgalomba vagy helyez üzembe;
20.
„modellazonosító”: olyan (általában alfanumerikus) kód, amely alapján egy termékmodell megkülönböztethető az ugyanazon védjegy, illetve ugyanazon gyártó, importőr vagy meghatalmazott képviselő neve alatt forgalmazott más modellektől;
21.
„megfigyeléses vizsgálat”: a vizsgált termék másik fél által végzett fizikai vizsgálatának figyelemmel kísérése a vizsgálat és a vizsgálati eredmények érvényességével kapcsolatos következtetések levonása céljából. Ez magában foglalhatja az alkalmazott vizsgálati és számítási módszerek alkalmazandó szabványoknak és jogszabályoknak való megfelelőségére vonatkozó következtetéseket is;
22.
„gyári átvételi vizsgálat”: a megrendelt terméken végzett vizsgálat, amelynél a vásárló megfigyeléses vizsgálat útján győződik meg arról, hogy a termék teljes mértékben megfelel a szerződéses követelményeknek, mielőtt átvenné vagy üzembe helyezné őket.
4. cikk
A környezettudatos tervezés követelményei
Az I. mellékletben meghatározott, környezettudatos tervezésre vonatkozó követelményeket az ott megjelölt időpontoktól kell alkalmazni.
5. cikk
Megfelelőségértékelés
(1)   A 2009/125/EK irányelv 8. cikkében említett megfelelőségértékelési eljárásként az említett irányelv IV. mellékletében meghatározott belső tervezés-ellenőrzési rendszert vagy a hivatkozott irányelv V. mellékletében meghatározott irányítási rendszert kell alkalmazni.
(2)   A 2009/125/EK irányelv 8. cikke szerinti megfelelőségértékelés céljára a motorok műszaki dokumentációjának tartalmaznia kell az e rendelet I. mellékletének 2. szakaszával összhangban benyújtott termékismertető egy példányát, továbbá az e rendelet II. mellékletében szereplő számítások részletes adatait és eredményeit.
(3)   A 2009/125/EK irányelv 8. cikke szerinti megfelelőségértékelés céljára a frekvenciaváltók műszaki dokumentációjának tartalmaznia kell az e rendelet I. mellékletének 4. szakaszával összhangban benyújtott termékismertető egy példányát, továbbá az e rendelet II. mellékletében szereplő számítások részletes adatait és eredményeit.
(4)   Ha egy adott modell műszaki dokumentációjában szereplő információkat:
a)
a megadandó műszaki információk szempontjából releváns műszaki jellemzőkben azonos, de egy másik gyártó által előállított modell adataiból vették át, vagy
b)
terv alapján végzett számítások és/vagy ugyanazon vagy egy másik gyártó más modellje adatainak extrapolációja útján határozták meg,
úgy a műszaki dokumentációnak tartalmaznia kell e számítások és a gyártók által a számítások pontosságának ellenőrzése érdekében elvégzett értékelés részleteit, adott esetben pedig a másik gyártók modelljeivel való azonosságra vonatkozó nyilatkozatot.
A műszaki dokumentációban fel kell sorolni az összes egyenértékű modellt, megadva azok modellazonosítóját.
6. cikk
Piacfelügyeleti célú vizsgálatok
A 2009/125/EK irányelv 3. cikkének (2) bekezdése szerinti piacfelügyeleti célú vizsgálatok elvégzése során a tagállamok a III. mellékletében meghatározott ellenőrzési eljárást alkalmazzák.
7. cikk
Az intézkedések kijátszása és szoftverfrissítések
A gyártók, importőrök vagy meghatalmazott képviselők nem helyezhetnek forgalomba olyan terméket, amelyet úgy terveztek, hogy képes legyen azonosítani a tesztelést (pl. felismerni a vizsgálati körülményeket vagy a vizsgálati ciklust), és erre reagálva a vizsgálat során automatikusan megváltoztatni teljesítményét annak érdekében, hogy az e rendeletben rögzített vagy a gyártó, importőr vagy meghatalmazott képviselő által a műszaki dokumentációban vagy máshol megadott paramétereknél kedvezőbb eredményeket érjen el.
A termék energiafogyasztása és bármely egyéb megadott paramétere egy esetleges szoftver- vagy firmware-frissítés után nem romolhat az eredeti megfelelőségi nyilatkozathoz használt vizsgálati szabvány szerint mérve, hacsak a végfelhasználó a frissítés előtt kifejezetten hozzá nem járul ehhez. A frissítés elutasítása nem eredményezhet teljesítményromlást.
A szoftverfrissítés hatására soha nem változhat meg a termék teljesítménye úgy, hogy a termék ne feleljen meg a megfelelőségi nyilatkozatra vonatkozó környezettudatos tervezési követelményeknek.
8. cikk
Referenciaértékek
Az e rendelet elfogadásának időpontjában a piacon hozzáférhető, legkedvezőbb működési jellemzőkkel rendelkező motorok és frekvenciaváltók referenciaértékeit a IV. melléklet tartalmazza.
9. cikk
Felülvizsgálat
A Bizottság a technológiai fejlődés fényében felülvizsgálja ezt a rendeletet, és ennek a felülvizsgálatnak az eredményeit – adott esetben a módosításra irányuló javaslat tervezetével együtt – legkésőbb 2023. november 14.-ig a konzultációs fórum elé terjeszti.
A felülvizsgálatnak különösen az alábbiak helyénvaló voltát kell értékelnie:
1.
további erőforrás-hatékonysági követelmények megállapítása termékekre vonatkozóan a körforgásos gazdaság céljainak megfelelően, többek között az állandó mágneses motorokban lévő ritkaföldfémek azonosítását és újrafelhasználását illetően;
2.
az ellenőrzési tűrések szintje;
3.
motorokra és frekvenciaváltókra vonatkozó szigorúbb követelmények meghatározása;
4.
az 1000 V-nál nagyobb névleges feszültségű motorokra vonatkozó minimális energiahatékonysági követelmények megállapítása;
5.
az együtt forgalomba hozott motorok és frekvenciaváltók kombinációira, valamint az integrált frekvenciaváltókra (kompakt meghajtókra) vonatkozó követelmények megállapítása;
6.
a 2. cikk (2) és (3) bekezdésében meghatározott mentességek;
7.
a hatály kiterjesztése más motortípusokra, egyebek mellett az állandó mágneses motorokra.
10. cikk
Hatályon kívül helyezés
A 640/2009/EK rendelet 2021. július 1-jével hatályát veszti.
11. cikk
A 641/2009/EK rendelet módosításai
(1)   az 1. cikk (2) bekezdésének b) pontja helyébe a következő szöveg lép:
„b) a legkésőbb 2015. augusztus 1-jéig forgalomba helyezett, termékekbe beszerelendő keringetőszivattyúkat felváltó, legkésőbb 2022. január 1-jéig forgalomba helyezett, termékekbe beszerelendő és kifejezetten így forgalmazott ugyanolyan keringetőszivattyúk, kivéve az I. melléklet 2. szakasza 1. e) pontjában meghatározott termékinformációs követelmények vonatkozásában.”
(2)   Az I. melléklet 2. szakasza 1. e) pontja helyébe a következő szöveg lép:
„e) a legkésőbb 2015. augusztus 1-jéig forgalomba helyezett, termékekbe beszerelt keringetőszivattyúkat felváltó, legkésőbb 2022. január 1-jéig forgalomba helyezett, termékekbe beszerelendő ugyanolyan keringetőszivattyúkon vagy csomagolásukon egyértelműen jelezni kell az(oka)t a termék(ek)et, amely(ek)nek a pótlására szolgálnak.”
12. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2021. július 1-jétől kell alkalmazni. A 7. cikk első bekezdését és a 11. cikket azonban 2019. november 22.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2019. október 1-jén.
a Bizottság részéről
az elnök
Jean-Claude JUNCKER
(1)  HL L 285., 2009.10.31., 10. o.
(2)  A Bizottság közleménye: A környezettudatos tervezés munkaterve, 2016–2019 (COM(2016)773 final, 2016.11.30.).
(3)  A Bizottság 640/2009/EK rendelete (2009. július 22.) a 2005/32/EK európai parlamenti és tanácsi irányelvnek az elektromos motorok környezetbarát tervezésére vonatkozó követelmények tekintetében történő végrehajtásáról (HL L 191., 2009.7.23., 26. o.).
(4)  COM/2015/0614 final, 2015.12.2.
(5)  COM(2016) 773 final, 2016.11.30.
(6)  Az Európai Parlament és a Tanács 1025/2012/EU rendelete (2012. október 25.) az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről (HL L 316., 2012.11.14., 12. o.).
(7)  A Bizottság 641/2009/EK rendelete (2009. július 22.) a 2005/32/EK európai parlamenti és tanácsi irányelvnek a tömszelence nélküli önálló keringetőszivattyúkra, illetve termékekbe beépített tömszelence nélküli keringetőszivattyúkra vonatkozó környezetbarát tervezési követelmények tekintetében történő végrehajtásáról (HL L 191., 2009.7.23., 35. o.).
(8)  A Tanács 2009/71/Euratom irányelve (2009. június 25.) a nukleáris létesítmények nukleáris biztonsági közösségi keretrendszerének létrehozásáról (HL L 172., 2009.7.2., 18. o.).
(9)  Az Európai Parlament és a Tanács 2014/34/EU irányelve (2014. február 26.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (HL L 96., 2014.3.29., 309. o.).
I. melléklet
MOTOROK ÉS FREKVENCIAVÁLTÓK KÖRNYEZETBARÁT TERVEZÉSÉRE VONATKOZÓ KÖVETELMÉNYEK
1.   MOTOROKRA VONATKOZÓ ENERGIAHATÉKONYSÁGI KÖVETELMÉNYEK
A motorokra vonatkozó energiahatékonysági követelmények a következő ütemterv szerint alkalmazandók:
a)
2021. július 1-jétől:
i.
a legalább 0,75 kW és legfeljebb 1 000 kW névleges leadott teljesítményű, 2, 4, 6 vagy 8 pólussal rendelkező, az „Ex-eb” fokozott biztonságú motorokon kívüli háromfázisú motorok energiahatékonyságának legalább a 2. táblázatban meghatározott IE3 hatékonysági kategóriának kell megfelelnie;
ii.
a legalább 0,12 kW, de 0,75 kW alatti névleges leadott teljesítményű, 2, 4, 6 vagy 8 pólussal rendelkező, az „Ex-eb” fokozott biztonságú motorokon kívüli háromfázisú motorok energiahatékonyságának legalább az 1. táblázatban meghatározott IE2 hatékonysági kategóriának kell megfelelnie;
b)
2023. július 1-jétől:
i.
a legalább 0,12 kW és legfeljebb 1 000 kW névleges leadott teljesítményű, 2, 4, 6 vagy 8 pólussal rendelkező, „Ex-eb” fokozott biztonságú motorok, valamint a legalább 0,12 kW névleges leadott teljesítményű, egyfázisú motorok energiahatékonyságának legalább az 1. táblázatban meghatározott IE2 hatékonysági kategóriának kell megfelelnie;
ii.
a legalább 75 kW és legfeljebb 200 kW névleges leadott teljesítményű, 2, 4 vagy 6 pólussal rendelkező, a fékmotorokon, az „Ex-eb” fokozott biztonságú motorokon vagy más robbanásbiztos motorokon kívüli háromfázisú motorok energiahatékonyságának legalább a 3. táblázatban meghatározott IE4 hatékonysági kategóriának kell megfelelnie.
A motorok nemzetközi energiahatékonysági kategóriák (IE) szerint kifejezett energiahatékonyságát az 1., 2. és 3. táblázat tartalmazza, különböző névleges motorteljesítmény-értékek szerint PN. Az IE kategóriák meghatározása 50 Hz-es működést és 25 °C-os környezeti alaphőmérsékletet alapul véve a névleges leadott teljesítmény (PN), névleges feszültség (UN) szerint történik.
1. táblázat:
Minimális hatásfokértékek ηn az IE2 hatékonysági kategóriához 50 Hz-en (%)
Névleges leadott teljesítmény PN (kW)
Pólusszám
2
4
6
8
0,12
53,6
59,1
50,6
39,8
0,18
60,4
64,7
56,6
45,9
0,20
61,9
65,9
58,2
47,4
0,25
64,8
68,5
61,6
50,6
0,37
69,5
72,7
67,6
56,1
0,40
70,4
73,5
68,8
57,2
0,55
74,1
77,1
73,1
61,7
0,75
77,4
79,6
75,9
66,2
1,1
79,6
81,4
78,1
70,8
1,5
81,3
82,8
79,8
74,1
2,2
83,2
84,3
81,8
77,6
3
84,6
85,5
83,3
80,0
4
85,8
86,6
84,6
81,9
5,5
87,0
87,7
86,0
83,8
7,5
88,1
88,7
87,2
85,3
11
89,4
89,8
88,7
86,9
15
90,3
90,6
89,7
88,0
18,5
90,9
91,2
90,4
88,6
22
91,3
91,6
90,9
89,1
30
92,0
92,3
91,7
89,8
37
92,5
92,7
92,2
90,3
45
92,9
93,1
92,7
90,7
55
93,2
93,5
93,1
91,0
75
93,8
94,0
93,7
91,6
90
94,1
94,2
94,0
91,9
110
94,3
94,5
94,3
92,3
132
94,6
94,7
94,6
92,6
160
94,8
94,9
94,8
93,0
200-tól 1 000 -ig
95,0
95,1
95,0
93,5
2. táblázat:
Minimális hatásfokértékek ηn az IE3 hatékonysági kategóriához 50 Hz-en (%)
Névleges leadott teljesítmény PN (kW)
Pólusszám
2
4
6
8
0,12
60,8
64,8
57,7
50,7
0,18
65,9
69,9
63,9
58,7
0,20
67,2
71,1
65,4
60,6
0,25
69,7
73,5
68,6
64,1
0,37
73,8
77,3
73,5
69,3
0,40
74,6
78,0
74,4
70,1
0,55
77,8
80,8
77,2
73,0
0,75
80,7
82,5
78,9
75,0
1,1
82,7
84,1
81,0
77,7
1,5
84,2
85,3
82,5
79,7
2,2
85,9
86,7
84,3
81,9
3
87,1
87,7
85,6
83,5
4
88,1
88,6
86,8
84,8
5,5
89,2
89,6
88,0
86,2
7,5
90,1
90,4
89,1
87,3
11
91,2
91,4
90,3
88,6
15
91,9
92,1
91,2
89,6
18,5
92,4
92,6
91,7
90,1
22
92,7
93,0
92,2
90,6
30
93,3
93,6
92,9
91,3
37
93,7
93,9
93,3
91,8
45
94,0
94,2
93,7
92,2
55
94,3
94,6
94,1
92,5
75
94,7
95,0
94,6
93,1
90
95,0
95,2
94,9
93,4
110
95,2
95,4
95,1
93,7
132
95,4
95,6
95,4
94,0
160
95,6
95,8
95,6
94,3
200-tól 1 000 -ig
95,8
96,0
95,8
94,6
3. táblázat:
Minimális hatásfokértékek ηn az IE4 hatékonysági kategóriához 50 Hz-en (%)
Névleges leadott teljesítmény PN (kW)
Pólusszám
2
4
6
8
0,12
66,5
69,8
64,9
62,3
0,18
70,8
74,7
70,1
67,2
0,20
71,9
75,8
71,4
68,4
0,25
74,3
77,9
74,1
70,8
0,37
78,1
81,1
78,0
74,3
0,40
78,9
81,7
78,7
74,9
0,55
81,5
83,9
80,9
77,0
0,75
83,5
85,7
82,7
78,4
1,1
85,2
87,2
84,5
80,8
1,5
86,5
88,2
85,9
82,6
2,2
88,0
89,5
87,4
84,5
3
89,1
90,4
88,6
85,9
4
90,0
91,1
89,5
87,1
5,5
90,9
91,9
90,5
88,3
7,5
91,7
92,6
91,3
89,3
11
92,6
93,3
92,3
90,4
15
93,3
93,9
92,9
91,2
18,5
93,7
94,2
93,4
91,7
22
94,0
94,5
93,7
92,1
30
94,5
94,9
94,2
92,7
37
94,8
95,2
94,5
93,1
45
95,0
95,4
94,8
93,4
55
95,3
95,7
95,1
93,7
75
95,6
96,0
95,4
94,2
90
95,8
96,1
95,6
94,4
110
96,0
96,3
95,8
94,7
132
96,2
96,4
96,0
94,9
160
96,3
96,6
96,2
95,1
200-tól 249-ig
96,5
96,7
96,3
95,4
250-től 314-ig
96,5
96,7
96,5
95,4
315-tól 1 000 -ig
96,5
96,7
96,6
95,4
Az 1., 2. és 3. táblázatban nem szereplő 0,12 és 200 kW közötti névleges leadott teljesítményű (PN) 50 Hz-es motorok minimális hatásfokértékét a következő képlettel kell meghatározni:
Az A, B, C és D értékek interpolációs együtthatók, amelyeket a 4. és 5. táblázat szerint kell meghatározni.
4. táblázat:
0,12 kW és 0,55 kW névleges leadott teljesítményű (P) motorokra vonatkozó interpolációs együtthatók
IE kód
Együttható
2 pólus
4 pólus
6 pólus
8 pólus
IE2
A
22,4864
17,2751
–15,9218
6,4855
B
27,7603
23,978
–30,258
9,4748
C
37,8091
35,5822
16,6861
36,852
D
82,458
84,9935
79,1838
70,762
IE3
A
6,8532
7,6356
–17,361
–0,5896
B
6,2006
4,8236
–44,538
–25,526
C
25,1317
21,0903
–3,0554
4,2884
D
84,0392
86,0998
79,1318
75,831
IE4
A
–8,8538
8,432
–13,0355
–4,9735
B
–20,3352
2,6888
–36,9497
–21,453
C
8,9002
14,6236
–4,3621
2,6653
D
85,0641
87,6153
82,0009
79,055
0,55 kW és 0,75 kW között lineáris interpolációt kell végezni a 0,55 kW-ra és 0,75 kW-ra meghatározott minimális hatásfokértékeken.
5. táblázat:
0,75 kW és 200 kW névleges leadott teljesítményű (P) motorokra vonatkozó interpolációs együtthatók
IE kód
Együttható
2 pólus
4 pólus
6 pólus
8 pólus
IE2
A
0,2972
0,0278
0,0148
2,1311
B
–3,3454
–1,9247
–2,4978
–12,029
C
13,0651
10,4395
13,247
26,719
D
79,077
80,9761
77,5603
69,735
IE3
A
0,3569
0,0773
0,1252
0,7189
B
–3,3076
–1,8951
–2,613
–5,1678
C
11,6108
9,2984
11,9963
15,705
D
82,2503
83,7025
80,4769
77,074
IE4
A
0,34
0,2412
0,3598
0,6556
B
–3,0479
–2,3608
–3,2107
–4,7229
C
10,293
8,446
10,7933
13,977
D
84,8208
86,8321
84,107
80,247
A veszteségeket a II. melléklet szerint kell megállapítani.
2.   MOTOROKRA VONATKOZÓ TERMÉKINFORMÁCIÓS KÖVETELMÉNYEK
Az alábbi 1–13. pontban meghatározott termékinformációkat jól látható módon fel kell tüntetni:
a)
a műszaki adattáblán vagy a motorhoz tartozó felhasználói kézikönyvben;
b)
a műszaki dokumentációban az 5. cikk szerinti megfelelőségértékelés céljából;
c)
a motor gyártójának, a gyártó meghatalmazott képviselőjének vagy az importőrnek nyilvánosan elérhető honlapján; valamint
d)
annak a terméknek a műszaki dokumentációjában, amelybe a motor be van építve.
A műszaki dokumentációban az adatokat az alábbi 1–13. pontban bemutatott sorrendben kell megadni. A felsorolást nem szükséges szó szerint megismételni. Az adatok a szöveges közlés helyett jól érthető grafikonok, ábrák és jelek segítségével is szemléltethetők.
2021. július 1-jétől:
1.
egy tizedesjegyre kerekített névleges hatásfok (ηΝ) a névleges terhelés teljes értéke, 75 %-a és 50 %-a és a névleges feszültség (UN) mellett, 50 Hz-es működés és 25 °C-os környezeti referencia-hőmérséklet alapján elvégzett mérés szerint;
2.
hatékonysági kategória: „IE2”, „IE3” vagy „IE4”, az e melléklet első szakaszában meghatározottak szerint;
3.
a gyártó neve vagy védjegye, cégjegyzékszáma és címe;
4.
a termék típusszáma;
5.
a motor pólusainak száma;
6.
a PN névleges leadott teljesítmény(ek), vagy a névleges leadott teljesítmény tartománya (kW);
7.
a motor névleges bemeneti frekvenciája, frekvenciái (Hz);
8.
a névleges feszültség(ek), vagy a névleges feszültség tartománya (V);
9.
a névleges fordulatszám(ok), vagy a névleges fordulatszám tartománya (rpm);
10.
egyfázisú vagy háromfázisú;
11.
azon körülmények adatai, amelyek közötti üzemre a motort tervezték:
a)
tengerszint feletti magasságok;
b)
a környezeti levegő minimális és maximális hőmérséklete, léghűtéses motorok esetében is;
c)
a termékbe belépő hűtővíz hőmérséklete, amennyiben alkalmazandó;
d)
a legnagyobb üzemi hőmérséklet;
e)
a robbanásveszélyes légkör;
12.
amennyiben a motor mentesül az e rendelet 2. cikke (2) bekezdése szerinti hatékonysági követelmények teljesítése alól: a mentesülés konkrét oka.
2022. július 1-jétől:
13.
A névleges leadott teljesítmény százalékában (%) kifejezett teljesítményveszteségek a fordulatszámra és nyomatékra vonatkozó következő különböző munkapontok mellett: (25;25) (25;100) (50;25) (50;50) (50;100) (90;50) (90;100), 25 °C-os környezeti referencia-hőmérséklet alapján elvégzett mérés szerint, egy tizedesjegyre kerekítve; ha a motor nem alkalmas egyik fenti, fordulatszámra és nyomatékra vonatkozó munkaponton való üzemeltetésre sem, akkor a „n. a.” vagy a „nem alkalmazható” jelölést kell feltüntetni ezeknél a munkapontoknál.
Az 1. és a 2. pontban meghatározott adatokat, valamint a gyártás évét időtálló módon a motor adattábláján vagy annak közelében kell feltüntetni. Amennyiben az adattábla mérete nem teszi lehetővé, hogy azon az 1. pontban említett összes adatot feltüntessék, elég csak a teljes névleges terhelés és feszültség melletti hatásfok-értékét feltüntetni.
Az 1–13. pontban meghatározott adatokat a motorgyártó nyilvánosan hozzáférhető internetes oldalain nem kell közzétenni azon motorok esetében, amelyeket a gyártó speciális mechanikai és elektromosságtani megoldások alkalmazásával, a megrendelő egyedi igényei alapján gyárt, ha az adatok az ügyfeleknek átadott kereskedelmi ajánlatban szerepelnek.
A gyártónak a motor adattábláján vagy felhasználói kézikönyvében fel kell tüntetnie minden olyan speciális óvintézkedést, amelyet a motor összeszerelése, beszerelése, karbantartása vagy frekvenciaváltóval való használata esetén kötelező betartani.
Azon motorok esetében, amelyek az e rendelet 2. cikke (2) bekezdésének m) pontja értelmében mentesülnek a hatékonysági követelmények teljesítése alól, a motoron vagy annak csomagolásán és dokumentációjában egyértelműen fel kell tüntetni a „Motor kizárólag az alábbi pótalkatrészeként használandó:” szöveget, valamint a megfelelő termék(ek) nevét.
50/60 Hz-es és 60 Hz-es motorok esetében a fenti 1. és 2. pontban meghatározott adatokat az 50 Hz szerinti értékek mellett 60 Hz-es működésre is meg lehet adni, egyértelműen feltüntetve az alkalmazandó frekvenciát.
A veszteségeket a II. melléklet szerint kell megállapítani.
3.   FREKVENCIAVÁLTÓKRA VONATKOZÓ HATÉKONYSÁGI KÖVETELMÉNYEK
A frekvenciaváltókra vonatkozó hatékonysági követelményeket a következők szerint kell alkalmazni:
2021. július 1-jétől a legalább 0,12 kW és legfeljebb 1 000 kW névleges leadott teljesítményű motorokkal való működésre méretezett frekvenciaváltók teljesítményvesztesége nem haladhatja meg az IE2 hatékonysági kategóriának megfelelő maximális teljesítményveszteséget.
A frekvenciaváltók nemzetközi energiahatékonysági osztályok (IE) szerint kifejezett energiahatékonyságát a teljesítményveszteség határozza meg a következők szerint:
Az IE2 kategória maximális teljesítményvesztesége 25 %-kal alacsonyabb a 6. táblázatban említett referenciaértéknél.
6. táblázat
Referenciaveszteségek és vizsgálatiterhelés-eltolódási tényező frekvenciaváltók IE besorolásához
Frekvenciaváltó látszólagos leadott teljesítménye (kVA)
Motor névleges teljesítménye (kW)
(indikatív)
Referenciateljesítmény-veszteségek (kW) 90 % névleges motorállórész-frekvencia és 100 % névleges nyomatéktermelő áram mellett
Vizsgálatiterhelés-eltolódási tényező cos phi
(+/–0,08)
0,278
0,12
0,100
0,73
0,381
0,18
0,104
0,73
0,500
0,25
0,109
0,73
0,697
0,37
0,117
0,73
0,977
0,55
0,129
0,73
1,29
0,75
0,142
0,79
1,71
1,1
0,163
0,79
2,29
1,5
0,188
0,79
3,3
2,2
0,237
0,79
4,44
3
0,299
0,79
5,85
4
0,374
0,79
7,94
5,5
0,477
0,85
9,95
7,5
0,581
0,85
14,4
11
0,781
0,85
19,5
15
1,01
0,85
23,9
18,5
1,21
0,85
28,3
22
1,41
0,85
38,2
30
1,86
0,85
47
37
2,25
0,85
56,9
45
2,70
0,86
68,4
55
3,24
0,86
92,8
75
4,35
0,86
111
90
5,17
0,86
135
110
5,55
0,86
162
132
6,65
0,86
196
160
8,02
0,86
245
200
10,0
0,87
302
250
12,4
0,87
381
315
15,6
0,87
429
355
17,5
0,87
483
400
19,8
0,87
604
500
24,7
0,87
677
560
27,6
0,87
761
630
31,1
0,87
858
710
35,0
0,87
967
800
39,4
0,87
1 088
900
44,3
0,87
1 209
1 000
49,3
0,87
Ha a frekvenciaváltó látszólagos leadott teljesítménye a 6. táblázat szerint két érték közé esik, a legmagasabb teljesítményveszteség érték és a vizsgálatiterhelés-eltolódási tényező legalacsonyabb értékét kell használni az IE besoroláshoz.
A veszteségeket a II. melléklet szerint kell megállapítani.
4.   FREKVENCIAVÁLTÓKRA VONATKOZÓ TERMÉKINFORMÁCIÓS KÖVETELMÉNYEK
2021. július 1-től a frekvenciaváltókra vonatkozóan az alábbi 1–11. pontban meghatározott termékinformációkat jól látható módon fel kell tüntetni:
a)
a frekvenciaváltó műszaki adattábláján vagy felhasználói kézikönyvében;
b)
a műszaki dokumentációban az 5. cikk szerinti megfelelőségértékelés céljából;
c)
a gyártó, a gyártó meghatalmazott képviselője vagy az importőr nyilvánosan elérhető honlapján; valamint
d)
annak a terméknek a műszaki dokumentációjában, amelybe a frekvenciaváltó be van építve.
A műszaki dokumentációban az adatokat az alábbi 1–11. pontban bemutatott sorrendben kell megadni. A felsorolást nem szükséges szó szerint megismételni. Az adatok a szöveges közlés helyett grafikonok, ábrák és jelek segítségével is szemléltethetők:
1.
a névleges látszólagos leadott teljesítmény százalékában kifejezett teljesítményveszteségek a relatív motorállórész-frekvenciára és relatív nyomatéktermelő áramra vonatkozó következő különböző munkapontok mellett: (0;25) (0;50) (0;100) (50;25) (50;50) (50;100) (90;50) (90;100), valamint feszültség alatt lévő, de a terheléshez áramot nem szolgáltató frekvenciaváltó esetében felmerülő készenléti veszteségek, egy tizedesjegyre kerekítve;
2.
hatékonysági kategória: „IE2”, az e melléklet harmadik szakaszában meghatározottak szerint;
3.
a gyártó neve vagy védjegye, cégjegyzékszáma és címe;
4.
a termék típusszáma;
5.
látszólagos leadott teljesítmény vagy a látszólagos leadott teljesítmény tartománya (kVA);
6.
a motor PN indikatív névleges leadott teljesítménye(i) vagy névleges leadott teljesítményének tartománya (kW);
7.
névleges kimeneti áramerősség (A);
8.
a legnagyobb üzemi hőmérséklet (°C);
9.
névleges tápfrekvencia, tápfrekvenciák (Hz);
10.
a névleges tápfeszültség(ek) vagy a névleges tápfeszültség tartománya (V);
11.
amennyiben a frekvenciaváltó mentesül az e rendelet 2. cikkének (3) bekezdése szerinti hatékonysági követelmények teljesítése alól: a mentesülés konkrét oka.
A fenti 1–11. pontban meghatározott adatokat nyilvánosan hozzáférhető internetes oldalakon nem kell közzétenni azon frekvenciaváltók esetében, amelyeket a gyártó speciális elektromosságtani megoldások alkalmazásával, a megrendelő egyedi igényei alapján gyárt, ha az adatok az ügyfeleknek átadott kereskedelmi ajánlatban szerepelnek.
Az 1. és a 2. pontban meghatározott adatokat, valamint a gyártás évét időtálló módon a frekvenciaváltó adattábláján vagy annak közelében kell feltüntetni. Ha az adattábla mérete nem ad lehetőséget az 1. pontban felsorolt összes adat feltüntetésére, akkor csak a (90;100) munkaponton mért névleges hatásfokot kell feltüntetni.
A veszteségeket a II. melléklet szerint kell megállapítani.
II. melléklet
MÉRÉSI MÓDSZEREK ÉS SZÁMÍTÁSOK
Az e rendeletben foglalt követelmények teljesülése és teljesülésük ellenőrzése céljából végzett méréseket és számításokat az Európai Unió Hivatalos Lapjában e célból közzétett hivatkozási számú harmonizált szabványok szerint, vagy egyéb olyan megbízható, pontos és megismételhető módszerrel kell végezni, amely igazodik az általánosan korszerűként elfogadott módszerekhez, összhangban az alábbi rendelkezésekkel:
1.   Motorok esetében
A leadott mechanikai teljesítmény és a felvett elektromos teljesítmény közötti különbség a motoron belül előálló veszteségekből adódik. A teljes veszteségeket 25 °C környezeti referencia-hőmérséklet mellett, a következő módszerekkel kell meghatározni:
—
Egyfázisú motorok: Közvetlen mérés: Input-output módszer;
—
Háromfázisú motorok: Veszteségek összegzése: Reziduális veszteségek.
A 60 Hz-es motoroknál az 50 Hz-es működés esetén névleges leadott teljesítmény (PN) és névleges feszültség (UN) ekvivalens értékeit a 60 Hz-es működés esetén alkalmazott értékek alapján kell számítani.
2.   Frekvenciaváltók esetében
Az IE kategória meghatározásához a frekvenciaváltók teljesítményveszteségeit 100 %-os névleges nyomatéktermelő áram és 90 %-os névleges motor állórész frekvencia mellett kell meghatározni.
A veszteségeket az egyik alábbi módszerrel kell meghatározni:
—
az input-output módszerrel; vagy
—
a kalorimetriás módszerrel.
A vizsgálati kapcsolási frekvencia 111 kVA-ig (90 kW) 4 kHz, afelett 2 kHz, vagy a gyártó által meghatározott gyári alapbeállítás.
A frekvenciaváltók veszteségeinek mérését elfogadható nulla helyett legfeljebb 12 Hz-en elvégezni.
A gyártók vagy meghatalmazott képviselőik ezenkívül az egyedi veszteségmeghatározási módszert is használhatják. A számításokhoz az alkatrészgyártó adatai tekintetében a teljesítményelektronikai félvezetőknek a frekvenciaváltó tényleges üzemi hőmérséklete vagy az adatlapon szereplő legnagyobb üzemi hőmérséklete melletti jellemző értékeket kell használni. Amennyiben alkatrészgyártói adatok nem állnak rendelkezésre, a veszteségeket méréssel kell meghatározni. A veszteségek kiszámított és mért értékei kombinálhatók. Az egyedi veszteségeket külön kell kiszámítani vagy mérni, a teljes veszteséget pedig az összes egyedi veszteség összeadásával kell meghatározni.
III. melléklet
PIACFELÜGYELETI CÉLÚ VIZSGÁLATOK
Az e mellékletben meghatározott ellenőrzési tűrések kizárólag a méréssel meghatározott paramétereknek a tagállami hatóságok általi ellenőrzésére vonatkoznak, és a gyártó, az importőr vagy a meghatalmazott képviselő nem használhatja fel őket megengedett tűrésként a műszaki dokumentációban szereplő értékek meghatározására vagy ezeknek az értékeknek a megfelelés kimutatása céljából történő értelmezésére, sem pedig a kedvezőbb működési tulajdonságok bárminemű kommunikálására.
Ha egy modellt úgy terveztek, hogy képes legyen azonosítani a tesztelést (pl. felismerni a vizsgálati körülményeket vagy a vizsgálati ciklust), és erre reagálva automatikusan megváltoztatni teljesítményét a vizsgálat során annak érdekében, hogy az e rendeletben előírt, vagy a műszaki, illetve egyéb benyújtott dokumentációban megadott paramétereknél kedvezőbb eredményeket érjen el, a modellt és az egyenértékű modelleket meg nem felelőnek kell tekinteni.
A 2009/125/EK irányelv 3. cikke (2) bekezdésének megfelelően annak ellenőrzésekor, hogy egy termékmodell megfelel-e az e rendeletben meghatározott követelményeknek, a tagállami hatóságok az alábbiakban ismertetett eljárást alkalmazzák az I. mellékletben említett követelmények tekintetében.
1.
A tagállami hatóságoknak a modell egyetlen darabján kell elvégezniük az ellenőrzést.
2.
A modell akkor felel meg a vonatkozó követelményeknek, ha:
a)
a műszaki dokumentációban a 2009/125/EK irányelv IV. mellékletének 2. pontja szerint megadott értékek (a továbbiakban: megadott értékek), valamint – adott esetben – az ezen értékek kiszámításához felhasznált értékek nem kedvezőbbek a gyártóra, az importőrre vagy a meghatalmazott képviselőre nézve, mint az említett pont g) alpontjával összhangban elvégzett megfelelő mérések eredményei; valamint
b)
a megadott értékek megfelelnek az e rendeletben meghatározott valamennyi követelménynek, továbbá a gyártó, az importőr vagy a meghatalmazott képviselő által az előírásoknak megfelelően közzétett termékinformációk nem tartalmaznak a gyártóra, az importőrre vagy a meghatalmazott képviselőre nézve a megadott értékeknél kedvezőbb értékeket; valamint
c)
egy modell egy darabjának tagállami hatóságok általi vizsgálatakor a meghatározott értékek (az egyes paramétereknek a vizsgálat során méréssel meghatározott értékei, illetőleg az ezen mérések alapján számítással meghatározott értékek) a 7. táblázat szerinti ellenőrzési tűréseken belül vannak.
3.
Ha a 2. a) vagy 2. b) pontban meghatározott feltétel nem teljesül, akkor úgy kell tekinteni, hogy a modell és a vele egyenértékű modellek nem teljesítik e rendelet követelményeit.
4.
Ha a 2. c) pontban meghatározott feltétel nem teljesül, akkor a következők szerint kell eljárni:
a)
ha a modellből az egyenértékű modellekkel együttvéve évi ötnél kevesebb darabot gyártanak, úgy kell tekinteni, hogy sem a modell, sem az egyenértékű modellek nem teljesítik e rendelet követelményeit;
b)
ha a modellből az egyenértékű modellekkel együttvéve évi öt vagy annál több darabot gyártanak, a tagállami hatóságok három további, ugyanahhoz a modellhez tartozó darabot újabb vizsgálatnak vetnek alá. Alternatívaképpen a kiválasztott három további darab egy vagy több egyenértékű modellhez is tartozhat.
5.
A modell akkor felel meg a vonatkozó követelményeknek, ha e három darab vonatkozásában a meghatározott értékek számtani középértéke a 7. táblázat szerinti ellenőrzési tűréseken belül van.
6.
Ha az 5. pontban meghatározott feltétel nem teljesül, akkor úgy kell tekinteni, hogy sem a modell, sem az egyenértékű modellek nem teljesítik e rendelet követelményeit.
7.
A modell nem megfelelő voltának a 3. vagy a 6. pont szerinti megállapítását követően a tagállami hatóságok minden lényeges információt haladéktalanul átadnak a többi tagállam hatóságainak és a Bizottságnak.
A tagállami hatóságoknak a fenti vizsgálatok során a II. mellékletben meghatározott mérési és számítási módszereket kell alkalmazniuk.
Tekintettel a 375–1 000 kW névleges leadott teljesítményű motorok szállítására vonatkozó tömegbeli és méretbeli korlátozásokra, a tagállami hatóságok dönthetnek úgy, hogy az ellenőrzési eljárást a gyártók, a meghatalmazott képviselők vagy importőrök létesítményeiben hajtják végre, még a termékek üzembe állítása előtt. A tagállami hatóságok saját vizsgálóberendezésükkel is elvégezhetik ezt az ellenőrzést.
Ha ilyen motoroknál az e rendelet I. mellékletében foglalt paraméterekre vonatkozó gyári átvételi vizsgálatot terveznek végezni, a tagállami hatóságok e gyári átvételi vizsgálatok során tanúk jelenlétében végzett vizsgálatot folytathatnak olyan vizsgálati eredmények gyűjtése céljából, amelyek alapján meggyőződhetnek a vizsgált motor megfelelőségéről. A hatóságok felkérhetik a gyártót, a meghatalmazott képviselőt vagy az importőrt, hogy nyújtson tájékoztatást a tanúk jelenlétében végzett vizsgálat szempontjából lényeges, esetlegesen tervezett gyári átvételi vizsgálatokról.
A fenti két bekezdésben említett esetekben a tagállami hatóságoknak a modell mindössze egyetlen darabján kell elvégezniük az ellenőrzést. Ha a 2. pont c) alpontjában meghatározott feltétel nem teljesül, akkor úgy kell tekinteni, hogy sem a modell, sem az egyenértékű modellek nem teljesítik e rendelet követelményeit.
A tagállami hatóságok az e mellékletben foglalt követelmények teljesülésének ellenőrzésére kizárólag a 7. táblázatban meghatározott tűréseket és kizárólag az 1–7. pontban leírt eljárást alkalmazzák. A 7. táblázat paraméterei tekintetében semmilyen más, például harmonizált szabványban vagy más mérési módszerben meghatározott tűrés nem alkalmazható.
7. táblázat
Ellenőrzési tűrések
Paraméter
Ellenőrzési tűrések
Teljes veszteségek (1-η) legalább 0,12 kW és legfeljebb 150 kW névleges leadott teljesítményű motorok esetében.
A meghatározott érték (*1) legfeljebb 15 %-kal lehet nagyobb a megadott η érték alapján számított 1-η értéknél.
Teljes veszteségek (1-η) legalább 150 kW és legfeljebb 1 000  kW névleges leadott teljesítményű motorok esetében.
A meghatározott érték (*1) legfeljebb 10 %-kal lehet nagyobb a megadott η érték alapján számított 1-η értéknél.
Frekvenciaváltókra vonatkozó teljes veszteségek
A meghatározott érték (*1) legfeljebb 10 %-kal lehet nagyobb a megadott értéknél.
(*1)  Abban az esetben, ha a 4. pont b) alpontjában foglaltak szerint három új darab vizsgálatára sor kerül, a meghatározott érték a három új darabra meghatározott érték számtani középértékét jelenti.
IV. melléklet
REFERENCIAÉRTÉKEK
E rendelet elfogadásának időpontjában a piacon hozzáférhető legjobb technológia a jelentősnek számító és mennyiségileg meghatározható környezetvédelmi szempontok tekintetében alább található.
Motorok esetében az IE4 kategória az elérhető legjobb technológia. 20 %-kal alacsonyabb veszteségű motorok csak korlátozott mértékben, nem minden e rendelet hatálya alá tartozó teljesítménytartományban és nem indukciós motorok formájában állnak rendelkezésre.
Frekvenciaváltók esetében a piacon hozzáférhető legjobb technológia vesztesége a 6. táblázatban szereplő referenciateljesítmény-veszteségek 20 %-ának felel meg. Szilícium-karbid-technológiák (SiC MOFSET) használatával a hagyományos megoldáshoz képest további mintegy 50 %-kal lehetne csökkenteni a félvezető-veszteségeket.

Summary:
Környezettudatos tervezési követelmények – az elektromos motorok és a frekvenciaváltók
Környezettudatos tervezési követelmények – az elektromos motorok és a frekvenciaváltók
 
ÖSSZEFOGLALÓ AZ ALÁBBI DOKUMENTUMRÓL:
Az (EU) 2019/1781 rendelet az elektromos motorokra és a frekvenciaváltókra vonatkozó környezettudatos tervezési követelmények megállapításáról
MI A RENDELET CÉLJA?
A rendelet megállapítja a környezettudatos tervezési* követelményeket az elektromos motorok* és frekvenciaváltók (VSD)* forgalomba hozatalára vagy üzembe helyezésére vonatkozóan, ideértve azt az esetet is, amikor más termékekbe kerülnek beépítésre.
FŐBB PONTOK
A rendelet hatálya a következőkre terjed ki:indukciós elektromos motorok kefék, kommutátorok, csúszógyűrűk, illetve a rotorral való elektromos csatlakozások nélkül, 50 Hz-es, 60 Hz-es vagy 50/60 Hz-es szinuszos feszültségen történő működésre méretezve, amelyek:kettő-, négy-, hat- vagy nyolcpólusúaknévleges feszültségük (UN) 50 V feletti, és maximális értéke 1000 Vnévleges kimenő teljesítményük (PN) 0,12 kW-tól 1 000 W-os maximális értékig terjedmért értékeik a terhelés alatti folyamatos üzemhez tartoznakközvetlen hálózati működésre méretezettek; a 3 fázisú bemenettel rendelkező VSD-k, amelyeka fentiekben említett egy motorral való működtetésre vonatkozó minősítéssel rendelkeznek, a motor 0,12–1000 kW névleges kimenőteljesítmény-tartományán belülnévleges feszültségük 100 V feletti és maximális értéke 1 000 Vcsak egy váltakozó feszültségű kimenettel rendelkeznek.Bizonyos típusú, bizonyos körülmények közötti működésre tervezett berendezések mentesülnek az energiahatékonysági és termékinformációs követelmények némelyike alól, például:egy adott termékbe (pl. fogaskerekes áttételbe, szivattyúba, ventilátorba vagy kompresszorba) teljesen beépített motorok vagy frekvenciaváltók, és amelyek energiateljesítményét nem lehet a terméktől függetlenül vizsgálni; kifejezetten nagy magasságban vagy szélsőséges hőmérsékleten történő működésre tervezett motorok; kifejezetten a teljes mértékben folyadékba merülve való üzemre tervezett motorok; a nukleáris létesítmények biztonságára vonatkozó minősítéssel rendelkező motorok vagy frekvenciaváltók; kifejezetten bányászatra tervezett és tanúsított robbanásbiztos motorok; vezeték nélküli vagy akkumulátorral működő berendezések motorjai; kézi berendezések motorjai, amelyek súlyát kézzel tartják meg a működtetés során; a működtetés során kézi vezérlésű, mobil berendezésekben lévő motorok; 2029. július 1-je előtt forgalomba hozott, az I. melléklet 1. pontjának a) alpontjában említett motorok esetében 2021. július 1-je előtt, az I. melléklet 1. pontjának b) alpontjában említett motorok esetében pedig 2023. július 1-je előtt forgalomba hozott termékekbe épített azonos motorokat helyettesítő és kifejezetten így forgalmazott motorok (lásd az (EU) 2021/341 bizottsági módosító rendeletet); kifejezetten elektromos járművek vontatására tervezett motorok.A rendelet:az I. mellékletben meghatározza a környezettudatos tervezési követelmények bevezetésének ütemtervét (kezdetben 2021. július 1-jén, a további követelményeket pedig 2022. július 1-jétől, illetve 2023. július 1-jétől kell bevezetni). Ezek a következőkre terjednek ki:az elektromos motorok energiahatékonyságaa motorokra vonatkozó termékinformációs követelményeka VSD-kre vonatkozó hatékonysági és termékinformációs követelmények; meghatározza a megfelelőségértékelési eljárást, a II. mellékletben pedig a követendő mérési módszereket és számításokat.A nemzeti hatóságoknak a piacfelügyeleti ellenőrzések elvégzésekor a III. mellékletben meghatározott ellenőrzési eljárásokat kell alkalmazniuk.
A IV. melléklet motorokra és VSD-kre vonatkozóan referenciaértékeket állapít meg a jelentősnek számító és mennyiségileg meghatározható környezetvédelmi szempontok tekintetében elérhető legjobb technológia alapján. Motorok esetében az IE4 kategória az elérhető legjobb technológia.
A Bizottságnak a technológiai fejlődés fényében felül kell vizsgálnia a rendeletet, és legkésőbb 2023. november 14-ig be kell mutatnia a vizsgálat eredményeit, ideértve adott esetben a felülvizsgálati javaslat tervezetének a konzultációs fórum elé történő terjesztését.
A rendelet módosítja a 641/2009/EK rendeletet, és hatályon kívül helyezi a 640/2009/EK rendeletet.
MIKORTÓL ALKALMAZANDÓ A RENDELET?
A rendelet 2021. július 1. óta van hatályban. A kijátszással és szoftverfrissítésekkel kapcsolatos bizonyos kötelezettségek, valamint a 641/2009/EK rendelet módosításai 2019. november 14-től alkalmazandók.
HÁTTÉR
A 2009/125/EK irányelv keretrendszert hoz létre az energiával kapcsolatos termékek környezettudatos tervezésére vonatkozó követelmények meghatározására. A Bizottság feladata, hogy ezeket a követelményeket az EU-ban széles körben forgalmazott és kereskedett, jelentős környezeti hatással bíró termékekre vonatkozóan meghatározza.
Az elektromos és elektronikus berendezések hulladékairól szóló irányelv követelményeket támaszt az elektromos és elektronikus berendezések hulladékainak visszanyerésére és újrahasznosítására vonatkozóan, hogy csökkentsék az elektromos és elektronikus berendezések hulladékai képzésének és kezelésének, valamint az erőforrások felhasználásának negatív környezeti hatásait.
További információk:Elektromos motorok és frekvenciaváltók (Európai Bizottság) Az energiacímkéről és környezettudatos tervezésről (Európai Bizottság).
KULCSFOGALMAK
Környezettudatos tervezés: olyan politika, amellyel a jobb tervezés révén javítható a termékek környezeti teljesítménye az életciklusuk során, különös tekintettel az energiahatékonyságra.
Elektromos motor: olyan eszköz, amely az elektromos bemenő teljesítményt forgási sebességgel és forgatónyomatékkal rendelkező forgó mozgás formájában jelentkező mechanikai kimenő teljesítménnyé alakítja át, olyan tényezőktől függően, mint a tápfeszültség frekvenciája és a motor pólusainak száma.
Frekvenciaváltó (VSD): olyan áramátalakító, amely az elektromos motor tápáramát folyamatosan változó frekvenciájú és feszültségű bemeneti árammá alakítja át a motor számára oly módon, hogy a motor leadott teljesítménye megfeleljen a (motor által hajtott) terhelés forgatónyomaték–fordulatszám jelleggörbéjének. E körbe tartozik a tápáramellátás és a motor közé csatlakoztatott összes elektronikai berendezés, ideértve olyan kiegészítő berendezéseket, mint a védőberendezések, a transzformátorok és a segédberendezések.
FŐ DOKUMENTUM
A Bizottság (EU) 2019/1781 rendelete (2019. október 1.) az elektromos motorokra és a frekvenciaváltókra vonatkozó környezettudatos tervezési követelményeknek a 2009/125/EK európai parlamenti és tanácsi irányelv szerinti megállapításáról, a 641/2009/EK rendeletnek a tömszelence nélküli önálló keringetőszivattyúkra és a termékbe beépített tömszelence nélküli keringetőszivattyúkra vonatkozó környezettudatos tervezési követelmények tekintetében történő módosításáról és a 640/2009/EK bizottsági rendelet hatályon kívül helyezéséről (HL L 272., 2019.10.25., 74–94. o.)
Az (EU) 2019/1781 rendelet későbbi módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
Az Európai Parlament és a Tanács 2009/125/EK irányelve (2009. október 21.) az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról (HL L 285, 2009.10.31., 10–35. o.)
Lásd az egységes szerkezetbe foglalt változatot.
A Bizottság 641/2009/EK rendelete (2009. július 22.) a 2005/32/EK európai parlamenti és tanácsi irányelvnek a tömszelence nélküli önálló keringetőszivattyúkra, illetve termékekbe beépített tömszelence nélküli keringetőszivattyúkra vonatkozó környezetbarát tervezési követelmények tekintetében történő végrehajtásáról (HL L 191., 2009.7.23., 35–41. o.)
Lásd az egységes szerkezetbe foglalt változatot.
A Bizottság közleménye a 2005/32/EK európai parlamenti és tanácsi irányelvnek az elektromos motorok környezetbarát tervezésére vonatkozó követelmények tekintetében történő végrehajtásáról szóló, 640/2009/EK bizottsági rendelet végrehajtása tárgykörében (Az irányelv értelmében összehangolt szabványok címeinek és hivatkozásainak közzététele) (HL C 394., 2012.12.20., 20–21. o.)
utolsó frissítés 08.06.2021